《寄题德清周氏牡丹花台》
元代·方回

百品千株养牡丹，远同京洛近新安。
种非宝贵不能种，看到子孙方是看。
麟脯琼浆金凿落，蛾眉翠袖玉阑干。
天香易赋难陪席，政恐诗翁骨相寒。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。